CELEX: 52015PC0171
Language: fi
Date: 2015-04-22
Title: Ehdotus NEUVOSTON PÄÄTÖS ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (Copernicus)

EUROOPAN KOMISSIO
            Bryssel 22.4.2015
            COM(2015) 171 final
            LIITE
            ETA:N SEKAKOMITEAN PÄÄTÖS N:o .../2015,annettu yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
            asiakirjaan
            ehdotus neuvoston päätökseksi
            ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen(Copernicus)
            
               
         
         
            
               LIITE
               
                  ETA:N SEKAKOMITEAN PÄÄTÖS N:o .../2015,
               
                  annettu 
               
                  yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
            
            
               ETA:N SEKAKOMITEA, joka
            
            
               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,
            
            
               sekä katsoo seuraavaa:
            
            
               (1)ETA-sopimuksen sopimuspuolten yhteistyö laajennettiin 13 päivänä marraskuuta 2014 annetulla ETA:n sekakomitean päätöksellä N:o 249/2014
                  1
                kattamaan Copernicus-ohjelman perustamisesta ja asetuksen (EU) N:o 911/2010 kumoamisesta 3 päivänä huhtikuuta 2014 annettu Euroopan parlamentin ja neuvoston asetus (EU) N:o 377/2014
                  2
               .
            
            
               (2)Tämä yhteistyö olisi laajennettava koskemaan Norjaa ETA-sopimuksen pöytäkirjassa 31 määrättyjen edellytysten mukaisesti, ja Norjan osallistumisen olisi näin ollen alettava 1 päivästä tammikuuta 2014.
            
            
               (3)ETA-sopimuksen pöytäkirjaa 31 olisi sen vuoksi muutettava, jotta tätä laajennettua yhteistyötä voitaisiin harjoittaa 1 päivästä tammikuuta 2014,
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               Poistetaan ETA-sopimuksen pöytäkirjassa 31 olevan 1 artiklan 8d kohdan e alakohdassa olevat sanat ”Norja ja”.
            
            
               2 artikla
            
            
               Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty?.
            
            
               
                  3Sitä sovelletaan 1 päivästä tammikuuta 2014.
            
            
               3 artikla
            
            
               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
            
            
               Tehty Brysselissä
            
            
               
                     ETA:n sekakomitean puolesta
               
               
                     Puheenjohtaja
                     
                     
                     
                     ETA:n sekakomitean sihteerit
               
            
         
         
            
                  
                     (1)
                  EUVL L (…) [ei vielä julkaistu].
               
               
                  
                     (2)
                  EUVL L 122, 22.4.2014, s. 44.
               
               
                  
                     (3)
                  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]
               
            
      
    ---documentbreak--- 
      
         
               EUROOPAN KOMISSIO
            Bryssel 22.4.2015
            COM(2015) 171 final
            2015/0088(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen(Copernicus)
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Sisämarkkinoiden edellyttämän oikeusvarmuuden ja yhdenmukaisuuden varmistamiseksi ETA:n sekakomitean on otettava kaikki asiaankuuluva EU:n lainsäädäntö osaksi ETA-sopimusta mahdollisimman pian sen antamisen jälkeen. 
            
            
               ETA-sopimuksen 78 artiklassa määrätään, että sopimuspuolten on syvennettävä ja laajennettava yhteistyötään muun muassa ympäristöön sekä tutkimukseen ja teknologian kehittämiseen liittyvässä unionin toiminnassa. 
            
            
               2.INTRESSITAHOJEN KUULEMINEN JA VAIKUTUSTEN ARVIOINTI
            
            
               Neuvoston päätösehdotuksen liitteenä olevalla ETA:n sekakomitean päätösluonnoksella on tarkoitus muuttaa ETA-sopimuksen pöytäkirjaa 31, joka koskee yhteistyötä muilla kuin neljän vapauden alaan kuuluvilla erityisalueilla. Tavoitteena on laajentaa sopimuspuolten yhteistyötä ympäristön sekä tutkimuksen ja teknologian kehittämisen aloilla.
            
            
               ETA-sopimuksen sopimuspuolten yhteistyö on jo ETA:n sekakomitean 13 päivänä marraskuuta 2014 antamalla päätöksellä N:o 249/2014
                  1
                laajennettu kattamaan Copernicus-ohjelma. Sen vuoksi ETA-sopimuksen pöytäkirjassa 31 olevan 1 artiklan 8d kohtaan sisällytettiin viittaus Copernicus-ohjelman perustamisesta annettuun asetukseen (EU) N:o 377/2014. ETA-sopimuksen sopimuspuolten suunniteltua yhteistyötä tältä osin koskevat yksityiskohtaiset säännöt esitettiin myös ETA-sopimuksen pöytäkirjan 31 asiaa koskevassa määräyksessä.
            
            
               Pöytäkirjassa 31 olevan 1 artiklan 8d kohdan e alakohdan mukaan Norja ja Liechtenstein on vapautettu Copernicus-ohjelmaan osallistumisesta. Norja on kuitenkin nyt poistanut esteet osallistumiselleen. Näin ollen asiaa koskevia määräyksiä EFTA-valtioiden osallistumisesta ohjelmaan sovelletaan myös Norjaan ja e alakohdassa oleva viittaus Norjaan poistetaan.
            
            
               On huomattava, että Norja pyysi sen Copernicus-ohjelmaan osallistumisen aloittamista takautuvasti 1 päivästä tammikuuta 2014. Varainhoitovuoteen 2014 liittyvä Copernicus-ohjelman rahoitusosuus lisätään varainhoitovuoteen 2015 liittyvään rahoitusosuuteen, ja se sisältyy vuoden 2015 rahoituspyyntöön. Tässä yhteydessä Norjan parlamentti on jo alustavasti hyväksynyt kyseiset varat. 
            
            
               3.EHDOTUKSEEN LIITTYVÄT OIKEUDELLISET NÄKÖKOHDAT
            
            
               Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin. 
            
            
               Komissio toimittaa ETA:n sekakomitean päätösluonnoksen neuvostolle hyväksyttäväksi unionin kantana. Komissio toivoo voivansa esittää sen ETA:n sekakomiteassa mahdollisimman pian.
            
            
               2015/0088 (NLE)
            
            
               Ehdotus
            
            
               NEUVOSTON PÄÄTÖS
            
            
               ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen
                  (Copernicus)
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 189 artiklan 2 kohdan yhdessä sen 218 artiklan 9 kohdan kanssa,
            
            
               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  2
                ja erityisesti sen 1 artiklan 3 kohdan,
            
         
         
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Sopimus Euroopan talousalueesta
                  3
               , jäljempänä ’ETA-sopimus’, tuli voimaan 1 päivänä tammikuuta 1994.
            
            
               (2)ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31.
            
            
               (3)ETA-sopimuksen pöytäkirja 31 sisältää määräyksiä ja järjestelyjä, jotka koskevat yhteistyötä muilla kuin neljän vapauden alaan kuuluvilla erityisalueilla.
            
            
               (4)ETA-sopimuksen sopimuspuolten yhteistyö laajennettiin 13 päivänä marraskuuta 2014 annetulla ETA:n sekakomitean päätöksellä N:o 249/2014
                  4
                kattamaan Copernicus-ohjelman perustamisesta ja asetuksen (EU) N:o 911/2010 kumoamisesta 3 päivänä huhtikuuta 2014 annettu Euroopan parlamentin ja neuvoston asetus (EU) N:o 377/2014
                  5
               .
            
            
               (5)Tämä yhteistyö olisi laajennettava koskemaan Norjaa ETA-sopimuksen pöytäkirjassa 31 määrättyjen edellytysten mukaisesti, ja Norjan osallistumisen olisi näin ollen alettava 1 päivästä tammikuuta 2014.
            
            
               (6)ETA-sopimuksen pöytäkirjaa 31 olisi sen vuoksi muutettava, jotta tätä laajennettua yhteistyötä voitaisiin harjoittaa 1 päivästä tammikuuta 2014.
            
            
               (7)ETA:n sekakomiteassa esitettävän unionin kannan olisi sen vuoksi perustuttava tähän päätökseen liitettyyn päätösluonnokseen,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               ETA:n sekakomiteassa Euroopan unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.
            
            
               2 artikla
            
            
               Tämä päätös tulee voimaan päivänä, jona se hyväksytään.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  [ei vielä julkaistu]
               
               
                  
                     (2)
                  EYVL L 305, 30.11.1994, s. 6.
               
               
                  
                     (3)
                  EYVL L 1, 3.1.1994, s. 3. 
               
               
                  
                     (4)
                  EUVL L (…) [ei vielä julkaistu].
               
               
                  
                     (5)
                  EUVL L 122, 22.4.2014, s. 44.